CELEX: 42018X1858
Language: lv
Date: 2018-11-28 00:00:00
Title: Grozījumi Apvienoto Nāciju Organizācijas Eiropas Ekonomikas komisijas (ANO EEK) Noteikumos Nr. 100 – Vienoti noteikumi par transportlīdzekļu apstiprināšanu attiecībā uz konkrētām prasībām elektriskajam spēka pārvadam [2018/1858]

28.11.2018   
            
            
               LV
            
            
               Eiropas Savienības Oficiālais Vēstnesis
            
            
               L 302/114
            
         
      Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē:
      http://www.unece.org/trans/main/wp29/wp29wgs/wp29gen/wp29fdocstts.html
      Grozījumi Apvienoto Nāciju Organizācijas Eiropas Ekonomikas komisijas (ANO EEK) Noteikumos Nr. 100 – Vienoti noteikumi par transportlīdzekļu apstiprināšanu attiecībā uz konkrētām prasībām elektriskajam spēka pārvadam [2018/1858]
      Noteikumu Nr. 100 grozījumi publicēti OV L 87 2015. gada 31. martā
      
      Ietverts:
      
                   
               
               
                  02. sērijas grozījumu 2. papildinājums – spēkā stāšanās datums: 2016. gada 29. janvāris
               
            
                   
               
               
                  02. sērijas grozījumu 3. papildinājums – spēkā stāšanās datums: 2016. gada 18. jūnijs
               
            Visā šo noteikumu tekstā (arī visos pielikumos) tekstu “atkārtoti uzlādējama enerģijas akumulēšanas sistēma (AUEAS)” groza šādi: “atkārtoti uzlādējama elektriskas enerģijas akumulēšanas sistēma (REESS)”.
      Noteikumu 5.1.–5.1.1.3. punktu groza šādi:
      
         “5.1.   Aizsardzība pret elektriskās strāvas triecienu
         Šīs elektrodrošības prasības piemēro augstsprieguma kopnēm apstākļos, kad tās nav savienotas ar ārēju augstsprieguma elektroenerģijas avotu.
         5.1.1.   Aizsardzība pret tiešu pieskaršanos
         Aizsardzība pret tiešu pieskaršanos spriegumaktīvajām daļām ir nepieciešama arī transportlīdzekļiem, kas aprīkoti ar REESS tipu, kurš apstiprināts saskaņā ar šo noteikumu II daļu.
         Spriegumaktīvās daļas ir aizsargātas pret tiešu pieskaršanos un atbilst 5.1.1.1. un 5.1.1.2. punkta prasībām. Aizsegi, korpusi, cietie izolatori un savienotāji ir atverami, atdalāmi, izjaucami vai noņemami, tikai izmantojot instrumentus.
         Tomēr savienotāji (arī ievadi transportlīdzeklī) drīkst būt atdalāmi, neizmantojot instrumentus, ja tie atbilst vienai vai vairākām šādām prasībām:
         
                     a)
                  
                  
                     atdalīti tie atbilst 5.1.1.1. un 5.1.1.2. punkta prasībām vai
                  
               
                     b)
                  
                  
                     tie atrodas zem grīdas un ir aprīkoti ar slēgmehānismu; vai
                  
               
                     c)
                  
                  
                     tie ir aprīkoti ar slēgmehānismu. Citas sastāvdaļas, kas nav savienotāja daļa, ir noņemamas, tikai izmantojot instrumentus, nolūkā atdalīt savienotāju; vai
                  
               
                     d)
                  
                  
                     spriegumaktīvo daļu spriegums 1 sekundes laikā pēc savienotāja atvienošanas ir vienāds ar vai mazāks par 60 V (līdzstrāva) vai vienāds ar vai mazāks par 30 V (maiņstrāva) (rms).
                  
               5.1.1.1.   Pasažieru vai bagāžas nodalījumā esošo spriegumaktīvo daļu aizsardzībai nodrošina IPXXD aizsardzības līmeni.
         5.1.1.2.   Spriegumaktīvo daļu aizsardzībai zonās, kas nav pasažieru vai bagāžas nodalījumā, nodrošina IPXXB aizsardzības līmeni.”
      
      Noteikumu 5.1.1.4.–5.1.1.5.3. punkta (līdzšinējo) numerāciju maina uz 5.1.1.3.–5.1.1.4.3. punktu.